gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6203, del 10-02-2010 (2010/1333)

Reforma de l'article 21.4 del Reglament de les Corts.
-----------------------------------------------------

Permalink ELI

**https://dogv.gva.es/va/eli/es-vc/alia/2009/12/21/(1)/dof/vci/html**

### Dades del document

Número de DOGV
:   6203

Data del DOGV
:   10-02-2010

Secció del DOGV
:   I. DISPOSICIONS GENERALS

Número del document
:   2010/1333


Data del document
:   21-12-2009

Organisme emissor
:   Corts Valencianes

Tipus de document
:   Anunci

Anàlisi jurídica

 Descriptors 

:   * Corts Valencianes
    * reglament intern
    * Parlament regional
    * legislació

Reforma de l'article 21.4 del Reglament de les Corts. [2010/1333]  
El Ple de les Corts, en la sessió realitzada el dia 21 de desembre de 2009, ha debatut pel procediment de lectura única proposat per la Mesa de les Corts i aprovat pel Ple en la mateixa sessió, la proposta de reforma de l'article 21.4 del Reglament de les Corts.  
Finalment, el Ple de les Corts, en virtut d'allò establert en l'article 21.1 de l'Estatut d'Autonomia i en la disposició final segona del Reglament de les Corts, ha aprovat la següent reforma de l'article 21.4 del Reglament de les Corts:  
Article únic  
Modificació de l'apartat 4 de l'article 21 del Reglament de les Corts la redacció del qual quedarà com segueix:  
4. Les declaracions sobre activitats i béns s'inscriuran en el registre d'interessos que es constituirà en les Corts sota la dependència directa del president o la presidenta i custodiat pel lletrat o la lletrada major. El contingut del registre tindrà caràcter públic.  
En aquest sentit, la Presidència de les Corts ordenarà la publicació en el Butlletí Oficial de les Corts de les declaracions d'activitats i béns de cada diputat i diputada, en el termini de 15 dies des de la presa de possessió d'aquests.  
També s'inscriurà en aquest registre les resolucions del Ple en matèria d'incompatibilitats i la resta de dades sobre activitats dels diputats i diputades que remeta la Comissió d'Estatut dels Diputats i no consten prèviament en aquest.  
Disposició transitòria  
A partir de l'entrada en vigor d'aquesta reforma del Reglament de les Corts, la presidenta de les Corts ordenarà la publicació de les declaracions d'activitats i béns en el Butlletí Oficial de les Corts en un termini màxim de 15 dies.  
Disposició final  
Aquesta reforma reglamentària, que té rang de llei, entrarà en vigor el dia que es publique en el Butlletí Oficial de les Corts. També es publicarà aquesta reforma en el Diari Oficial de la Comunitat Valenciana i en el Butlletí Oficial de l'Estat.  
València, 21 de desembre de 2009.-La presidenta: María Milagrosa Martínez Navarro. La secretària primera: María Fernanda Vidal Causanilles.


Còpia Permalink ELI
Diari Oficial de la Generalitat Valenciana


Sumari del DOGV 6386, del 28-10-2010 (2010/11156)

RESOLUCIÓ de 22 d'ctubre de 2010, de la Universitat de València, per la qual nomena Joaquín Maudos Villarroya catedràtic d'universitat, de l'àrea de coneixement Fonaments de l'Anàlisi Econòmica.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6386

Data del DOGV
:   28-10-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/11270


Data del document
:   22-10-2010

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 22 d'ctubre de 2010, de la Universitat de València, per la qual nomena Joaquín Maudos Villarroya catedràtic d'universitat, de l'àrea de coneixement Fonaments de l'Anàlisi Econòmica.  
 [2010/11300]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 22 de juny de 2010 (BOE 2 de juliol de 2010), per a la provisió de la plaça número 5919 de catedràtic d'universitat (concurs núm. 8/2010), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Joaquín Maudos Villarroya, catedràtic d'universitat, de l'àrea de coneixement Fonaments de l'Anàlisi Econòmica, adscrita al Departament Anàlisi Econòmica.  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
València, 22 d'octubre de 2010.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6413, del 09-12-2010 (2010/13254)

Convocatòria per a la cobertura amb caràcter laboral fix de diferents places de l'oferta d'ocupació de 2008, pel sistema de concurs oposició.
---------------------------------------------------------------------------------------------------------------------------------------------

### Dades del document

Número de DOGV
:   6413

Data del DOGV
:   09-12-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/13680


Data del document
:   02-12-2010

Organisme emissor
:   Consorci del Pacte Territorial per a la Creació d'Ocupació Pactem Nord

Tipus de document
:   Anunci

Descriptors 

:   * concurs administratiu

Convocatòria per a la cobertura amb caràcter laboral fix de diferents places de l'oferta d'ocupació de 2008, pel sistema de concurs oposició. [2010/13564]  
Mitjançant la Resolució de la Presidència número 61, de data 25 de novembre de 2010, es resol realitzar el procés selectiu pel sistema de concurs oposició, de conformitat amb l'oferta d'ocupació pública de 2008 publicada en el Butlletí Oficial de la Província de València número 222, de 17 de setembre de 2008, i en el Diari Oficial de la Comunitat Valenciana número 5880, de 28 d'octubre de 2008, i aprovar les bases que regixen el procés esmentat per a la cobertura amb caràcter laboral fix de la plaça de tècnic/a d'ocupació i desenvolupament local i la plaça de tècnic/a en NTIC (informàtic/a).   
El contingut íntegre de les bases figura en el tauler d'edictes del Consorci del Pacte Territorial per a la Creació d'Ocupació Pactem Nord, amb domicili al carrer Mare de Déu dels Desemparats, 26, de Burjassot, edifici annex La Capella, i en la pàgina web . Es comunica que el termini per a la presentació de sol·licituds serà de 10 dies hàbils comptats a partir del següent a aquell en què aparega la presentació de la convocatòria en el diari oficial corresponent (DOCV). Les sol·licituds s'han de presentar en la seu del Consorci, entre les 09.00 i les 15.00 hores, o en les formes que determina la Llei de Règim Jurídic de les Administracions Publiques i del Procediment Administratiu comú.  
Contra aquesta resolució i tots els actes administratius que se'n deriven, les persones interessades podran interposar els oportuns recursos en els casos i en la forma degudament establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Cosa que es fa pública perquè se'n prenga coneixement general i als efectes oportuns.  
Burjassot, 2 de desembre de 2010.- El president: Sebastián Bosch Ponce.
Diari Oficial de la Generalitat Valenciana


Sumari del DOGV 6336, del 19-08-2010 (2010/8026)

Notificació de la sentència dictada en el judici de faltes número 70/2010.
--------------------------------------------------------------------------

### Dades del document

Número de DOGV
:   6336

Data del DOGV
:   19-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8026


Organisme emissor
:   Jutjat de Primera Instància i Instrucció Número 1 de Mislata

Tipus de document
:   Edicte

Notificació de la sentència dictada en el judici de faltes número 70/2010. [2010/8026]  
Judici de faltes número 000070/2010 - I  
José Vicente García López, secretari del Jutjat d'Instrucció número 1 de Mislata, faig saber: que en aquest Jutjat se segueix judici de faltes número 00386/2010 en relació amb una presumpta falta de furt atribuïda entre altres a Pedro Venancio Aroca Jareño, en el qual va dictar sentència en data 20 d'abril de 2010 que té la part dispositiva que, literalment, és com segueix:   
«Dispositiva   
Condemne Pedro Venancio Aroca Jariño, com a autor responsable d'una falta de furt de l'article 623.1 del Codi Penal, a la pena de multa 2 de dos mesos, a raó de 6 euros diaris. Si el condemnat no satisfera voluntàriament o per la via de constrenyiment, la multa imposada, quedarà subjecta a una responsabilitat personal subsidiària d'un dia de privació de llibertat per cada dues quotes diàries de multa no satisfetes. Pedro Venancio Aroca Jareño. El condemne, així mateix, a pagar les costes causades.   
Notifiqueu aquesta resolució al denunciat, denunciant i al Ministeri Fiscal.   
Contra aquesta resolució es pot interposar un recurs d'apel·lació en el termini dels cinc dies següents de la seua notificació.   
Expediu una testimoniança d'aquesta resolució perquè s'unisca a les actuacions principals i porteu l'original al llibre de sentències d'aquest Jutjat.   
Així ho mane i firme».   
I perquè valga de notificació als esmentats que es troben en parador ignorat, expedisc aquest edicte.  
Mislata, 24 de juny de 2010.- El secretari judicial: José Vicente García López.
Diari Oficial de la Generalitat Valenciana


Sumari del DOGV 6304, del 06-07-2010 (2010/7711)

Informació pública de la declaració d'interés comunitari per a una estació de servei al terme municipal de Muro de Alcoy. Expedient número DIC09/324.
-----------------------------------------------------------------------------------------------------------------------------------------------------

### Dades del document

Número de DOGV
:   6304

Data del DOGV
:   06-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7711


Data del document
:   08-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Muro de Alcoy
    * pla d'urbanisme

Informació pública de la declaració d'interés comunitari per a una estació de servei al terme municipal de Muro de Alcoy. Expedient número DIC09/324. [2010/7711]  
Pel fet d'haver-se admés a tràmit, d'acord amb el que preveu la Llei 10/2004, de 9 de desembre, de la Generalitat Valenciana, sobre sòl no urbanitzable, l'expedient DIC-09/0324 promogut per Comur Inversions, SL, per a una estació de servei i ubicat al polígon 14, parcel·la 2, del terme municipal de Muro de Alcoy, mitjançant aquest edicte se sotmet a informació pública l'expedient, juntament amb l'estudi d'integració paisatgística, durant el termini de vint dies hàbils des de la publicació d'aquest edicte, dins del qual l'expedient pot ser examinat al Servei Territorial d'Urbanisme d'Alacant, siti a l'av. d'Aguilera, núm.1, 5ª planta, d'aquesta capital.  
Alacant, 8 de juny de 2010.- El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 6362, del 24-09-2010 (2010/10510)

Extracte de les bases de la convocatòria per a proveir en propietat, mitjançant promoció interna i concurs oposició, una plaça d'inspector en cap de la policia local.
----------------------------------------------------------------------------------------------------------------------------------------------------------------------

### Dades del document

Número de DOGV
:   6362

Data del DOGV
:   24-09-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/10891


Data del document
:   08-09-2010

Organisme emissor
:   Ajuntament d'Almenara

Tipus de document
:   Extracte

Descriptors 

:   * Almenara
    * concurs administratiu

Extracte de les bases de la convocatòria per a proveir en propietat, mitjançant promoció interna i concurs oposició, una plaça d'inspector en cap de la policia local. [2010/10699]  
En el Butlletí Oficial de la Província de Castelló número 94, de data 7 d'agost de 2010, es van publicar íntegrament les bases de la convocatòria realitzada per l'Ajuntament d'Almenara per a proveir en propietat, per mitjà del torn de promoció interna i concurs oposició, una plaça d'inspector en cap de la policia local, escala tècnica, categoria inspector, de l'escala d'administració especial, subescala servicis especials, classe policia local, subgrup A2, vacant en la plantilla de personal funcionari d'este Ajuntament.  
El termini de presentació d'instàncies per a esta convocatòria serà de 20 dies hàbils, a comptar de l'endemà de la publicació de l'extracte d'esta convocatòria en el Butlletí Oficial de l'Estat.  
Els successius anuncis relatius a esta convocatòria es publicaran únicament en el Butlletí Oficial de la Província de Castelló i al tauler d'anuncis de l'Ajuntament d'Almenara.  
Almenara, 8 de setembre de 2010.- El secretari: Jesús Ruiz Ruiz.
Diari Oficial de la Generalitat Valenciana


Sumari del DOGV 6277, del 28-05-2010 (2010/5841)

Subhasta d'un habitatge situat al Port de Sagunt.
-------------------------------------------------

### Dades del document

Número de DOGV
:   6277

Data del DOGV
:   28-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5841


Organisme emissor
:   Notaria de Amparo Mundi Sancho

Tipus de document
:   Subhasta

Subhasta d'un habitatge situat al Port de Sagunt. [2010/5841]  
Amparo Mundi Sancho, notària del Col·legi de València, amb residència a Sagunt, faig saber:  
Que en la meua notaria, situada al Port de Sagunt, avinguda del 9 d'Octubre, número 81, pis 1r, porta 2a, es tramita venda extrajudicial, conforme a l'article 129 de la Llei Hipotecària, de la següent finca hipotecada:  
Urbana. Vint-i-dos. Habitatge en planta alta sisena, àtic, porta 21, de l'edifici situat al Port de Sagunt, carrer de Sant Pere, número 86. Superfície útil aproximada de cent un metres i trenta-nou decímetres quadrats. Limita, mirant la fatxada al carrer de Sepúlveda: enfront, volada sobre la terrassa de la porta 18 i terrassa xafable d'ús exclusiu per a aquest habitatge; dreta, Cipriano González i celobert; esquerra, volada solar de Manuel Oliva i celobert; i fons, habitatges portes 20 i 22, corredor d'accés i celoberts.  
Quota de participació: 3,38%.  
Inscripció: inscrita en el Registre de la Propietat de Sagunt número 1, al tom 2120, llibre 545, foli 97, finca 30.138, inscripció 9a.  
Com que és procedent la subhasta de la finca es fa saber les condicions d'aquesta:  
Tindrà lloc en la meua notaria: la 1a subhasta el 28 de juny de 2010 a les 12.00 hores, i el tipus base serà el de cent huitanta mil huit-cents euros (180.800 €); si no hi ha postor o si resulta fallida, la 2a subhasta serà el 26 de juliol de 2010, a les 12.00 hores, i el tipus serà el 75% de la primera; en els mateixos casos, la 3a subhasta serà el 7 de setembre de 2010, a les 12.00 hores sense subjecció a tipus; i si hi ha pluralitat de millores en la tercera subhasta, la licitació entre millorants i millor postor serà el 14 de setembre de 2010, a les 12.00 hores.  
La documentació i certificació del Registre a què es referixen els articles 236 a i 236 b del Reglament Hipotecari poden consultar-se en la notaria de dilluns a divendres, de 09.00 a 13.00 hores. S'entendrà que tot licitador accepta com a bastant la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria una quantitat equivalent al 30% del tipus que corresponga en la 1a i 2a subhasta i en la 3a un 20% del tipus de la segona, per mitjà de xec bancari a nom del notari. Podran fer-se postures per escrit en plec tancat, adjuntant-hi el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.  
Sagunt, 13 de maig de 2010.- La notària: Amparo Mundi Sancho.
Diari Oficial de la Generalitat Valenciana


Sumari del DOGV 6261, del 06-05-2010 (2010/4951)

Notificació del requeriment de pagament i de l'advertència de llançament dels expedients V-RAFP-18/10 i altres.
---------------------------------------------------------------------------------------------------------------

### Dades del document

Número de DOGV
:   6261

Data del DOGV
:   06-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4951


Organisme emissor
:   Institut Valencià d'Habitatge, SA

Tipus de document
:   Anunci

Notificació del requeriment de pagament i de l'advertència de llançament dels expedients V-RAFP-18/10 i altres. [2010/4951]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber als interessats que s'indiquen el requeriment de pagament i l'advertència de llançament dels expedients administratius ressenyats més avall.  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, a l'avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposen d'un termini, a tal fi, de 30 dies.  
Expedient: V-RAFP-18/10.  
Codi de l'immoble: 2406730716.  
Adreça: Barracam, número 23, porta. 5  
Població: Sollana.  
Adjudicatari: Inés Mª Mocholi Chaques.  
Règim de cessió: compravenda.  
Data de requeriment: 25.03.2010 .  
Expedient: V-DAFP-112/10.  
Codi de l'immoble: 3305868222.  
Adreça: Albal, número 3, bloc 1, escala. B, porta 13  
Població: Paterna.  
Adjudicatari: Pilar Arenas Martínez.  
Règim de cessió: arrendament.  
Data de requeriment: 26.03.2010 .  
Expedient: V-DAFP-113/10.  
Codi de l'immoble: 1376897581.  
Adreça: Albal, número 3,.bloc 1, escala. B, porta. 28  
Població: Paterna.  
Adjudicatari: Pedro A. Amador Díaz.  
Règim de cessió: arrendament.  
Data de requeriment: 26.03.2010 .  
València, 21 d'abril de 2010.- El cap d'Administració i Inspecció del Centre de Gestió d'Habitatge Públic: Fernando Maldonado Plá.
Diari Oficial de la Generalitat Valenciana


Sumari del DOGV 6279, del 01-06-2010 (2010/5929)

Notificació de liquidacions per taxes sanitàries en l'Hospital la Pedrera de Dénia.
-----------------------------------------------------------------------------------

### Dades del document

Número de DOGV
:   6279

Data del DOGV
:   01-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5929


Organisme emissor
:   Conselleria de Sanitat

Tipus de document
:   Anunci

Notificació de liquidacions per taxes sanitàries en l'Hospital la Pedrera de Dénia. [2010/5929]  
  
Segons que disposa l'article 112 de la Llei 58/2003, de 17 de desembre, General Tributària, i com que s'ha intentat la notificació a la persona interessada o al seu representant per dues vegades, sense que haja sigut possible per causes no imputables al centre gestor, es posa de manifest, mitjançant este anunci, que estan pendents de notificar les liquidacions per taxes sanitàries que s'especifiquen a continuació.  
Per tot això, dispose que els subjectes passius, obligats tributaris indicats anteriorment, o els seus representants ben acreditats, hauran de comparéixer en el termini de 15 dies naturals, comptadors des de l'endemà de la publicació de la present resolució en el Diari Oficial de la Comunitat Valenciana, de dilluns a divendres, en l'horari de 09.00 a 14.00 hores, en el centre gestor Departament de Salut de Dènia - Hospital la Pedrera (Partida Plana Est, 4, 03741, Dénia, Alacant), a fi de practicar la notificació de l'acte esmentat.  
També s'advertix les persones interessades que, si no compareixen en el termini esmentat, la notificació s'entendrà com a feta a tots el efectes legals des de l'endemà del venciment del termini assenyalat per a comparéixer.  
València, 27 d'abril de 2010.- El director general de Recursos Econòmics: Eloy Jiménez Cantos.
Diari Oficial de la Generalitat Valenciana


Sumari del DOGV 6229, del 18-03-2010 (2010/2596)

Informació pública del projecte d'urbanització comprensiu de les obres a executar en el sector 7 - VPO de Dolores.
------------------------------------------------------------------------------------------------------------------

### Dades del document

Número de DOGV
:   6229

Data del DOGV
:   18-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2596


Data del document
:   01-03-2010

Organisme emissor
:   Ajuntament de Dolores

Tipus de document
:   Anunci

Descriptors 

:   * Dolores
    * pla d'urbanisme
    * administració local

Informació pública del projecte d'urbanització comprensiu de les obres a executar en el sector 7 - VPO de Dolores. [2010/2596]  
Per Resolució de l'Alcaldia núm. 158/2010, d'1 de març, s'ha resolt sotmetre a informació pública el projecte d'urbanització comprensiu de les obres a executar en el sector 7 - VPO de Dolores, presentat en l'Ajuntament per la mercantil Promoalicante 2002, SL, la documentació del qual està depositada en l'oficina tècnica de l'Ajuntament, a l'efecte que puga ser examinada, junt amb l'expedient, pel termini d'un mes durant el qual s'hi podran presentar al·legacions.  
Cosa que es fa pública als efectes que disposa l'article 152 i següents de la Llei 16/2005, de 30 de desembre, Urbanística Valenciana.  
Dolores, 1 de març de 2010.- L'alcalde: Gabriel Gascón Abadía.